Kolasib District Magistrate in vawk hri leng chungchangah thupek chhuah,"1174/2024-2025 Dated Kolasib the 12th July 2024: Mizoram chhung District hrang hrangah African Swine Fever (ASF) hri a Ieng mek a, Kolasib District ah pawh Kawnpui khawchhung pumpui, Mualvum, Serkhan, Khamrang leh Serlui B' Pu Hmingthanfela vawk farm area ah he hri hi a Ieng mek a. He hri hlauhawm tak hi a darh zel loh nan dan chah a ngai a, he hri hlauhawm tak laka vawkvulhtute leh mipuite kan him tlan zel theih nan a hnuaia mi ang hian thupek chhuah a tul a. Chuvangin, Robert C. Lalhmangaiha, District Magistrate, Kolasib District, Kolasib chuan vawiin ni 12, July 2024 hian Section 163 of Bharatiya Nagarik Suraksha Sanhita, 2023 in thuneihna a pek angin hetiang hian thupek a chhuah : 1. Ram dang leh State dang atangin Vawk, Vawksa, Frozen Pork, Vawksa rep leh vawksa atanga siam reng reng lakluh khap tlat a ni. 2. Mizoram chhunga District dang atangin Vawk, Vawksa, Frozen Pork, Vawksa rep leh vawksa atanga siam reng reng lakluh khap tlat a ni. 3. ASF hrilenna (infected area) puanna khua atangin Vawk, Vawksa, Frozen Pork, Vawksa rep leh vawksa atanga siam reng reng lakchhuah khap tlat a ni. 4. Vawk damlo reng reng talh leh hralh khap tlat a ni. Vawk thi reng reng paih mai mai lovin thuk takah chinai nena phum bo thin tur a ni. 5. Vawk damlo leh thi an awmin, AH & Vety. official te hnenah hriattir vat tur a ni. 6. Hri lenna hmun (ASF infected area) atanga hri a darh zel loh nan Vawk suat duh ten AH & Vety. Dept. ah dilna thehluh tur a ni. He thupek hian chhuah a nih atanga ni 60 chhung a huam anga, dan bawhchhia an awm chuan  Section 221 of Bharatiya Nyaya Sanhita, 2023 hmang in hrem an ni ang.",Dated: 12 th Jul 24 9:48 PM,https://dipr.mizoram.gov.in/post/kolasib-district-magistrate-in-vawk-hri-leng-chungchangah-thupek-chhuah